recursal/SuperWikiNEXT-32B huggingface dataset:
तानिया सचदेवा**तानिया सचदेवा** एक भारतीय शतरंज खिलाड़ी है, जिन्होंने इंटरनेशनल मास्टर (आईएम) और महिला ग्रैंडमास्टर (डब्लूजीएम) के FIDE का खिताब जीता हुआ है। तानिया का जन्म २० अगस्त १९८६ को दिल्ली में हुआ था। वह एक शतरंज प्रस्तोता और विवरणकार है। तानिया सचदेवा ने ६ साल की उम्र में ही अपनी माँ अंजू से शतरंज का खेल सीखना श्हुरु कर दिया था। उनके माता-पिता ने उन्हें व्यावसायिक प्रशिक्षण प्रदान किया। और वह आठ साल की थी जब उन्होंने अपना पहला अंतरराष्ट्रीय खिताब हासिल किया। वह के.सी. जोशी द्वारा प्रशिक्षित की गई थी और अपने शुरुआती वर्षों के दौरान उन्होंने एक बच्चे के रूप में कई कार्यक्रम जीते। २००२ में, उन्होंने मारवाला में एशियाई जूनियर गर्ल्स चैम्पियनशिप जीती। उन्होने दिल्ली के वसंत विहार के मॉडर्न स्कूल से स्कूली शिक्षा प्राप्त की और श्री वेंकटेश्वर कॉलेज से स्नातक किया।

राष्ट्रीय और अंतर्राष्ट्रीय प्रशंसा
-----------------------------------

२००५ में वह महिला ग्रैंडमास्टर खिताब से सम्मानित होने वाली आठवें भारतीय खिलाड़ी बनी। उन्होंने २००६ और २००७ में भारत की राष्ट्रीय महिला प्रीमियर चैंपियनशिप जीती। २००७ में उन्होंने तेहरान में नौ राउंड में ६ अंक के साथ महिला एशियाई शतरंज चैम्पियनशिप जीती। और उन्हें २००९ में प्रतिष्ठित अर्जुन पुरस्कार से सम्मानित किया गया था। २०१६ में, तानिया ने रिक्जेविक ओपन में सर्वश्रेष्ठ महिला का पुरस्कार जीता और कातालु में राष्ट्रमंडल महिला चैंपियन का खिताब जीता। उन्होंने २००८ में महिलाओं के शतरंज ओलंपियाड में भारतीय राष्ट्रीय टीम के लिए, २००९ और २०११ में महिलाओं की विश्व टीम शतरंज चैम्पियनशिप, २००३ के एशियाई महिला शतरंज चैंपियनशिप, २००६ के एशियाई खेलों में और २००९ के एशियाई इंडोर खेलों के लिए खेल खेले है। 
उन्होंने इस्तंबुल में २०१२ में महिला शतरंज ओलंपियाड में बोर्ड-3 के लिए व्यक्तिगत कांस्य पदक जीता, २००८, २००९, २०१२ ०र २०१४ में चार टीम रजत पदक और महिलाओं की एशियाई टीम चैम्पियनशिप में चार पदक जिनमे तीन रजत और एक कांस्य पदक था हासिल किए। 
तानिया ने शतरंज के लिए एक फ्रित्त्ट्र्रेनर स्ट्रेट्जी डीवीडी पेश की है और वह २०१३ में चेन्नई में मैग्नस कार्लसन और विश्वनाथन आनंद के बीच हुई विश्व चैम्पियनशिप मैच के लिए आधिकारिक कमेंटरी टीम का सदस्य भी रह चुकी है।

सन्दर्भ
-------

1. ↑  "25th Asian Juniors 2002, Sri Lanka". Tripod. Retrieved 7 November 2015.
2. ↑  12th Asian Women Indevidual (sic) Chess Championship Chess-Results
3. ↑   Ramirez, Alejandro (2016-03-20). "Indian success in Iceland". ChessBase. Retrieved 2016-08-31.
4. ↑   "Abhijeet wins Reykjavik Open; Tania makes Grandmaster norm". The Times of India. 2016-03-17. Retrieved 2016-08-31.
5. ↑   "Gupta and Sachdev overall champions of Commonwealth Open Chess". Daily News. 2016-08-19. Retrieved 2016-08-31.
6. ↑   Sachdev Tania team chess record at Olimpbase.org
7. ↑  Shah, Sagar (2014-07-04). "Improve Your Chess With Tania Sachdev". Chessbase Chess News. Retrieved 5 September 2016.

| * दे
* वा
* सं
प्रमुख भारतीय शतरंज खिलाड़ी |
| --- |
| पुरुष | विश्वनाथन आनंद  •  पेंटाला हरिकृष्णा  •  गुकेश डी | भारतीय ध्वज |
| महिलाएँ | कोनेरु हम्पी  •  सुब्बारमन विजयलक्ष्मी  •  तानिया सचदेवा |
| 

|  |
| --- |
| क्रिकेट  • निशानेबाज़ी  • तीरंदाज़ी  • मुक्केबाज़  • कुश्ती, भारोत्तोलन •  हॉकी  •  फुटबॉल  •  एथलेटिक्स  •  शतरंज  •  गोल्फ  • बैडमिंटन  • टेनिस  • टेबल टेनिस •  स्क्वॉश  •  [[ ]]  •  [[ ]] |

 |
कप्तान **दिव्या अजित कुमार** भारतीय सेना ऐऐडी की एक अधिकारी हैं। वह ओटीए चेन्नई से से पास हुई थी। भारतीय सेना के इतिहास में पहली बार एक महिला कैडेट को "तलवार का सम्मान (स्वोर्ड ऑफ़ हॉनर)" से नवाजा गया हैं। गणतंत्र दिवस २०१५  की परेड के दौरान उन्होंने १५४ महिला अधिकारियों और कैडेटों की सभी महिला टीमों का नेतृत्व किया था।

```
सर मैभी ncc ka diploma lena chahta hun
```

प्रारंभिक जीवन और शिक्षा
------------------------

कप्तान दिव्या अजित कुमार का जन्म चेन्नई के एक तमिल परिवार में हुआ था। वह अपने घर में अपनी पीढ़ी की पहली सेना अधिकारी हैं। उनकी स्कूली शिक्षा चेन्नई में पूरी हुई थी और स्टेल्ला मारिस कॉलेज, चेन्नई से अपनी आगे की शिक्षा पूरी की। वह एनसीसी (राष्ट्रीय कैडेट कोर) में शामिल हो गयी, जिसने उन्हें भारतीय सेना में शामिल होने के लिए प्रेरित किया। राजपथ पर एनसीसी महिलाओं की टीम में भाग लिया। बाद में वह ओटीए (ऑफिसर ट्रेनिंग अकादमी) चेन्नई में शामिल हो गयी। दिव्या अजित कुमार को प्रतिष्ठित 'तलवार का सम्मान' पुरस्कार मिला और वह यह पुरस्कार प्राप्त करने वाली भारतीय सेना के इतिहास में पहली महिला बनीं, जिसे सर्वश्रेष्ठ कैडेट के लिए सम्मानित किया गया, जहां उन्होंने ६३ महिलाओं सहित कुल २४४ कैडेटों को पीछे छोड़ा।
दिव्या एक भरतनाटयम नृतक भी हैं और सह ही में वह बास्केट बाल और डिसकस थ्रो भी खेलती हैं।

सेना करियर
----------

कप्तान दिव्या अजित कुमार को सितंबर, २०१० में सेना के वायु रक्षा कोर में नियुक्त किया गया था। गणतंत्र दिवस (२६ जनवरी २०१६) पर पहली बार अखिल भारतीय महिला कप्तान दिव्या अजित कुमार ने नेतृत्व किया। उन्होंने १५४ महिला अधिकारियों और कैडेटों के एक दल का नेत्रत्व किया, जहा अमरीकी राष्टपति "बराक ओबामा" भी उपस्तिथ थे। वह अब ऑफिसर ट्रेनिंग अकादमी, चेन्नई में पद्धति हैं।

1. ↑  "Chennai cadet creates history at OTA passing-out parade". The Hindu. 19 September 2010. Retrieved 9 July 2015.
2. ↑  "25-year-old Captain Divya Ajith leads first all-women contingent in Republic Day parade". First Post. 26 January 2015. Retrieved 9 July 2015.
**डिमास्थेने** या **डिमास्थेनीज़** (Demosthenes ; ग्रीक: Δημοσθένης Dēmosthénēs; 384 – 12 अक्टूबर 322 ईसापूर्व)) विश्वविख्यात यूनानी राजमर्मज्ञ (स्टेट्समैन) तथा वक्ता था। डेमास्थेनीज़ शब्द-प्रभु था, ग्रीक प्रतिभा का उज्ज्वल उदाहरण।

डिमास्थेनीज़ का जन्म एथेंस में ३८४ ईसा पूर्व में हुआ था। सात वर्ष की उम्र में ही अनाथ बने इस व्यक्ति ने १८ वर्ष की अल्पायु में ही अपना वाक्कौशल अपने ही पालकों के विरुद्ध न्यायालय में मुकदमा चलाकर, सिद्ध किया। फिर वह न्यायालयों के लिए भाषणलेखक का काम करने लगा। उसकी राजनीतिक तर्कशक्ति के कारण उसका उपयोग प्रशासन की तथा सार्वजनिक संस्थाओं ने दोनों तरफ करना शुरू किया। एथेन्स और मैसेडौन के फिलिप के बीच संघर्ष के समय डिमास्थेनीज की वक्तृत्व कला का बहुत उपयोग किया गया। ३५१ ईसा पूर्व से ३४१ ईसा पूर्व के औलिफियाई और फिलिपी भाषणों के कारण उसे बहुत यश प्राप्त हुआ। इन वक्तव्यों में, जो जनसभाओं में दिए गए थे, डिमास्थेनीज ने फिलिप की चतुराई और धूर्तता का पर्दाफाश किया और तत्कालीन एथेन्स की सहानुभूतिशून्यता को खूब कोसा। प्राचीन आदर्शों की याद दिलाई। ३४० ईसा पूर्व में डिमास्थेनीज को समूचे एथेंस की राजनीति का सर्वेसर्वा बनाया गया। इसकी सलाह में यह विश्वास बहुत विलंबित घटना थी। तब तक मैसेडोन वाला पक्ष बहुत प्रबल हो चुका था और एथेंस को शैरोनिआ में ३३८ ईसा पूर्व में करारी हार खानी पड़ी। जब डिमास्थेनीज की पूर्व नीतियों को मैसिडोनिया पक्ष के ईस्काइनीस ने चुनौती दी, तब ३३० ईसा पूर्व में उसने आन दि क्राउन, नामक ऐसी प्रसिद्ध वक्तृता दी कि सारे विरोधी तर्क खंडित हो गए। बाद में उसको पुन: हार खानी पड़ी। ३२४ ईसा पूर्व में उसे देशनिकाला दिया गया, क्योंकि उसने कुछ घूस ली, ऐसा सिद्ध हुआ। यह घूस अलेक्जैंडर के एक पलायक सेनाधिकारी हारपेलस ने दी थी। ३२३ में वह पुन: लौटकर एंटीपेटर के विरोध में अंतिम मोर्चा लेने के लिए आया जिसमें अयशस्वी होने पर उसने आत्महत्या कर ली।

डिमास्थेनीज के ६१ भाषण और छह पत्र उपलब्ध हैं। उनमें से २० भाषण प्रतिक्रियात्मक और खंडनप्रधान हैं। शायद कुछ उसके नाम से कहे जाते हैं। फिर भी उसके निजी भाषणों से तत्कालीन ग्रीस की नैतिक और न्याय विषयक स्थिति पर प्रकाश पड़ता है। उसकी सार्वजनिक वक्तृताएँ निजी भाषणों के समान प्रभावशाली हैं। डेमास्थेनीज की गद्यशैली का सच्चा आनन्द उसे मूल ग्रीक में पढ़ने पर मिल सकता है। उसकी गद्यशैली का प्रभाव बहुत कुछ नाद और शब्द संपदा पर निर्भर करता है। ईसाक्रेटस की नपी तुली, स्वचेतन शैली उसकी नहीं है, यद्यपि उसकी और उक्तिचमत्कारवाली कुशलता डिमास्थेनीज़ में है। डिमास्थेनीज़ तर्कयुक्त विवेचना और भावोद्रेक की वृद्धि के लिए शैली भी काम में लाता है। यद्यपि वह जानता है कि शब्दकला का कैसे, कहाँ उपयोग करना चाहिए, फिर भी डिमास्थेनीज़ कहीं भी व्यर्थ के शब्दालंकार में खो नहीं जाता। कहाँ साम, दंड, भेद काम में लाना है, इसे वह अच्छी तरह जानता था और वैसे ही शब्द और अर्थालंकार खोजता था। अपने देश के संकटकालीन इतिहास में उसने शब्दों से शस्त्रों जैसा काम लिया। यह आवश्यक प्रभाव, क्रोध, अमर्श, जनता का समर्थन, वर्णनशक्ति द्वारा पैदा कर सकता था। सिसेरो की भाँति उसकी शैली साधारणीकृत साहित्यिक शैली नहीं है; वरन् उसकी शैली में उसके व्यक्तित्व की पूरी विशिष्ट छाप है। डिमास्थेनीज़ के भाषणों में हास्य, व्यंग्य, करुणा, प्रसन्नता की पुट उतनी नहीं जितनी भव्यता, प्रामाणिकता और व्यंजनाशक्ति का बाहुल्य है। कुछ आलोचकों ने उसकी वक्तृता पद्धति को अध्ययन का परिणाम माना है, पर अधिकतर उसकी रचनाएँ होमर और प्लेटो की तरह स्फूर्ति और सहज प्रेरणा पर आधारित मानी जाती हैं।

सन्दर्भ
-------
**पंडित नरसिम्हलु वडवाटि** (जन्म २१ जनवरी, १९४२) एक प्रसिद्ध क्लारियोनेट संगीतज्ञ हैं।इनके जन्मदिवस २१ जनवरी को भारत में *कलाकार दिवस* के रूप में मनाया जाता है।

जीवन
----

आपका जन्म १९४२ में वडवाटी नामक गाँव में, एक प्रसिद्ध संगितझ परिवार में हुआ। इनके दादा चिक्कओबळप्पा शहनाई कलाकार थे। इनके पिता बुड्डप्पा तबला कलाकार थे, व इनकी माता रंगम्मा भक्ति गीत गाती थीं। बचपन से ही संगीत में इनके विशेश रुचि रही। मटमारि वीरण्णा इनके प्रथम गुरु थे। बाद में वडवाटि ने अपना संगीत अभ्यास श्री वेंकटप्पा के यहाँ पूर्ण किया।
इन्होंने पंडित सिद्दराम जम्ब्लदिण्णि से हिन्दुस्तानी संगीत में शिक्षा ली। सिद्दराम जम्ब्लदिण्णि ग्वालियर व जयपुर घराने से थे। दस साल के कठोर साधना के बाद वडवाटि ने एकल गायन शुरू किया। 

बर्षों के परिश्रम के बाद वडवाटि ने क्लारियोनेट पर महारत हासिल की। लगभग एक व्यक्ति के गाने के धुन की तरह क्लारियोनेट से गवाने की अनूठी विद्या वडवाटि ने हासिल की। इन्होने भारत, युनैटेड किन्गडम (ग्रेट ब्रिटन्), अमेरिका और फ्राँस में प्रदर्शन दिए।

संगीत विद्यापीठ
---------------

*स्वरसंगमसंगीत विद्यालय* नाम से वडवाटि ने रायचूर मे एक संगीत विद्यापीठ खोला। बेंगलूरु में *पंडित नरसिंहलु वडवाटि संगीत अकाडमी* नाम से एक और संगीत विद्यालय भी है।

सन्दर्भ
-------

1. ↑  "Pandit Narasimhalu Vadavati: World Music Festival 2011". thehindu.com. मूल से 4 नवंबर 2016 को पुरालेखित. अभिगमन तिथि 2013-01-21.
'नैनीताल' के सम्बन्ध में एक और पौराणिक कथा प्रचलित है। 'स्कन्द पुराण' के मानस खण्ड में एक समय अत्रि, पुस्त्य और पुलह नाम के ॠषि गर्गाचल की ओर जा रहे थे। मार्ग में उन्हे#े#ं यह स्थान मिला। इस स्थान की रमणीयता मे वे मुग्ध हो गये परन्तु पानी के अभाव से उनका वहाँ टिकना (रुकना) और करना कठिन हो गया। परन्तु तीनों ॠषियों ने अपने - अपने त्रिशुलों से मानसरोवर का स्मरण कर धरती को खोदा। उनके इस प्रयास से तीन स्थानों पर जल धरती से फूट पड़ और यहाँ पर 'ताल' का निर्माण हो गया। इसलिए कुछ विद्वान इस ताल को 'त्रिॠषि सरोवर' के नाम से पुकारा जाना श्रेयस्कर समझते हैं।

कुछ लोगों का मानना हे कि इन तीन ॠषियों ने तीन स्थानों पर अलग - अलग तोलों का निर्माण किया था। नैनीताल, खुरपाताल और चाफी का मालवा ताल ही वे तीन ताल थे जिन्हें 'त्रिॠषि सरोवर' होने का गौरव प्राप्त है।

नैनीताल के ताल की कहानी चाहे जो भी हो, इस अंचल के लोग सदैव यहाँ नैना (नन्दा) देवी की पूजा - अर्चना के लिए आते रहते थे। कुमाऊँ की ऐतिहासिक घटनाएँ ऐसा रूप लेती रहीं कि सैकड़ों क्या हजारों वर्षों तक इस ताल की जानकारी बाहर के लोगों को न हो सकी। इसी बीच यह क्षेत्र घने जंगल के रूप में बढ़ता रहा। किसी का भी ध्यान ताल की सुन्दरता पर न जाकर राजनीतिक गतिविधियों से उलढा रहा। यह अंचल छोटे छोटे थोकदारों के अधीन होता रहा। नैनीताल के इस इलाके में भी थोकदार थे, जिनकी इस इलाके में काफी जमीनें और गाँव थे।

सन् १७९० से १८१५ तक का समय गढ़वाल और कुमाऊँ के लिए अत्यन्त कष्टकारी रहा है। इस समय इस अंचल में गोरखाओं का शासन था। गोरखों ने गढ़वाली तथा कुमाऊँनी लोगों पर काफी अत्याचार किए। उसी समय ब्रिटिश साम्राज्य निरन्तर बढ़ रहा था। सन् १८१५ में ब्रिटिश सेना ने बरेली और पीलीभीत की ओर से गोरखा सेना पर आक्रमण किया। गोरखा सेना पराजित हुई। ब्रिटिश शासन सन् १८१५ ई. के बाद इस अंचल में स्थापित हो गया। २७ अप्रैल १८१५ के अल्मोड़ा (लालमण्डी किले) पर ब्रिटिश झण्डा फहराया गया। अंग्रेज पर्वत - प्रेमी थे। पहाड़ों की ठण्डी जलवायु उनके लिए स्वास्थयवर्धक थी। इसलिए उन्होंने गढ़वाल - कुमाऊँ पर्वतीय अँचलों में सुन्दर - सुन्दर नगर बसाने शुरु किये। अल्मोड़ा, रानीखेत, मसूरी और लैन्सडाउन आदि नगर अंग्रेजों की ही इच्छा पर बनाए हुए नगर हैं।

सन् १८१५ ई. के बाद अंग्रेजों ने पहाड़ों पर अपना कब्जा करना शुरु कर दिया था। थोकदारों की सहायता से ही वे अपना साम्राज्य पहाड़ों पर सुदृढ़ कर रहे थे। नैनीताल इलाके के थोकदार सन् १८३९ ई. में ठाकुर नूरसिंह (नरसिंह) थे। इनकी जमींदारी इस सारे इलाके में फैली हुई थी। अल्मोड़ा उस समय अंग्रेजों की प्रिय सैरगाह थी। फिर भी अंग्रेज नये - नये स्थानों की खोज में इधर - उधर घूम रहे थे।

| * दे
* वा
* सं
नैनीताल जिले में नगर और कस्बे |
| --- |
| नैनीताल | 

|  |  |
| --- | --- |
| नगर निगम | 
* हल्द्वानी-काठगोदाम
	+ इतिहास
	+ यातायात

 |
| नगरपालिका | 
* नैनीताल
	+ पर्यटन स्थल
* रामनगर
* भवाली

 |
| नगर पंचायत | 
* कालाढूंगी
* भीमताल
* लालकुआँ

 |
| अन्य | 
* चोरगलिया
* नैनीताल छावनी
* बिन्दुखत्ता
* मुक्तेश्वर
* रामगढ़

 |

 |
| अन्य जिलों मेंनगर और कस्बे | 
अल्मोड़ा ·  उत्तरकाशी ·  उधम सिंह नगर ·  चमोली गढ़वाल ·  चम्पावत ·  टिहरी गढ़वाल ·  देहरादून ·  पिथौरागढ़ ·  पौड़ी गढ़वाल ·  बागेश्वर ·  रुद्रप्रयाग ·  हरिद्वार
 |
**पंडित एसएन शुक्ला विश्वविद्यालय** शहडोल, मध्य प्रदेश, भारत में स्थित उच्च शिक्षा का एक संस्थान है। यह मध्य प्रदेश सरकार द्वारा 2016 में स्थापित एक राजकीय विश्वविद्यालय है ।  यह विश्वविद्यालय अनुदान आयोग (यूजीसी) के तहत संबद्ध है।

इतिहास
------

1956 में स्थापित, सरकार। पंडित शंभूनाथ शुक्ल कॉलेज, शहडोल को 2016 तक अवधेश प्रताप सिंह विश्वविद्यालय, रीवा से संबद्ध किया गया था। उसके बाद इसे विश्वविद्यालय बनाया गया है। इसका नाम भारतीय स्वतंत्रता कार्यकर्ता और विंध्य प्रदेश के पूर्व मुख्यमंत्री श्री शंंभू नाथ शुुुक्ल नाम पर रखा गया है।

कैंपस
-----

वर्तमान में, यह कैंपस 26 एकड़ में फैले शहर में एक खेल सुविधा, बॉयज हॉस्टल, अच्छी तरह से सुसज्जित प्रयोगशालाओं, पुस्तकालयों और एक पूर्ण वाईफाई कवरेज के साथ स्थित है। शहडोल जिले के ग्राम नवलपुर में मध्य प्रदेश के राज्यपाल द्वारा नए 50 एकड़ के विश्वविद्यालय परिसर के भवन का उद्घाटन किया गया है  शंंभू नाथ 

### स्थान

26 एकड़ का वर्तमान परिसर कोतवाली थाना, शहडोल के पास स्थित है और यह न्यू बस स्टैंड, शहडोल और रेलवे स्टेशन, शहडोल से क्रमशः 2.7 किमी और 2.5 किमी दूर है।

न्यू 50 एकड़ यूनिवर्सिटी कैंपस बिल्डिंग, न्यू बस स्टैंड, शहडोल और रेलवे स्टेशन, शहडोल से क्रमशः 11 किमी और 12 किमी नवलपुर गाँव के पास में स्थित है।

अकादमिक
-------

विश्वविद्यालय को निम्नलिखित शैक्षणिक प्रभागों में संरचित किया गया है: 

1. भौतिक विज्ञान
2. गणित
3. जैव प्रौद्योगिकी
4. कंप्यूटर विज्ञान
5. वनस्पति विज्ञान
6. रसायन विज्ञान
7. जैव रसायन विज्ञान
8. जीवविज्ञान
9. भूगर्भशास्त्र
10. अंग्रेज़ी
11. हिंदी
12. प्राणि विज्ञान

संदर्भ
------

1. ↑  RUSA, GoMP, Pt. SN Shukla University (2016). "Shahdol University act".
2. ↑  UGC, State University List (2016). "UGC staye University list".
3. ↑  Inauguration, Shahdol University (2019). "Shahdol University inauguration". *Patrika Madhya Pradesh*.
4. ↑  Departments, Course and (College Duniya). "About college". `|date=` में तिथि प्राचल का मान जाँचें (मदद)
हिंदी के प्रसिद्ध साहित्यकार पंडित हृषिकेश चतुर्वेदी का जन्म २२ दिसंबर १९०७ को तदनुसार पौष कृष्ण ३ सम्वत १९६४ को हुआ।  पंडित चतुर्वेदी के संपूर्ण कृतित्व का प्रकाशन "हृषिकेश रचनावली "नाम से पुस्तक के रूप में हुआ।

चतुर्वेदी जी पारम्परिक देव वंदना के संस्कारों से जुड़े थे।  वे उस संस्कार से अपने कविता-काल के उदय से अंत तक जुड़े रहे।

सन १९२८ से वे चमत्कारपूर्ण कला -पक्षीय कविता से जुड़े। इस क्षेत्र में वे इतना आगे बढे कि ऐसे लेखन वाले किसी भी कवि को उन्होंने पीछे छोड़ दिया - सरस चित्रकाव्य , विलोम काव्य ," श्रीरामकृष्णकाव्य  " , यमक श्लेष युक्त सरस प्रबंध काव्य "श्रीरामकृष्णायन "तथा अनेक चमत्कारपूर्ण पद्य पंक्तियाँ लिखीं.

सन १९३६ हिंदी में हालावाद का शोर मचा और खुमारी के लिए उमर खय्याम  का बताया रास्ता सूझने लगा तब चतुर्वेदी जी ने भारतीय संस्कृति के अनुकूल भांग की खुमारी को ठीक ठहराया।  भांग और भंगड़ी पर उन्होंने १०१ रुबाइयाँ "विजय वाटिका "पुस्तक में लिखी जो शुद्ध हास्य की रचना है

चतुर्वेदी जी की कविता का चौथा सोपान है- हास्य व्ययंग।  सन १९४७ में विभाजन की विभीषिका ने उनमे पैने व्ययंग लिखने की संवेदनशीलता जाग्रत की और उन्होंने समाज सुधर के लिए हास्य व्ययंग युक्त कविता लिखी जो कवि सम्मेलनों के मंच से बहुत लोकप्रिय हुई।

उन्होंने संस्कृत, ब्रजभाषा , खड़ी बोली , उर्दू, अंग्रेजी में भी रचना की।

उन्होंने आस्तिक पाठक के और श्रोता के लिए "श्रीसत्यनारायण व्रत कथा "तथा "दुर्गा सप्तशती "के अनुवाद भी ऐसी भाषा में किये जिसे जन साधारण समझ सके। गीता और मेघदूत के भी उन्होंने अनुवाद किये।
| **दरख़ान Дархан / Darkhan** |
| --- |
| दरख़ान is located in मंगोलियादरख़ानदरख़ानमंगोलिया में स्थिति |
| सूचना |
| **प्रांत व देश**: | दरख़ान-ऊल प्रान्त, मंगोलिया |
| **जनसंख्या** (२०१०): | १,८०,७३८ |
| **मुख्य भाषा(एँ)**: | मंगोल |
| **निर्देशांक**: | 49°28′08″N 105°57′27″E﻿ / ﻿49.46889°N 105.95750°E﻿ / 49.46889; 105.95750 |

**दरख़ान** (मंगोल: Дархан) मंगोलिया का एक शहर है। यह दरख़ान-ऊल प्रान्त की राजधानी है और इसकी स्थापना सन् १९६१ में राष्ट्रीय राजधानी, उलान बतोर, में भीड़ कम करने के लिये हुई थी। मंगोल भाषा में दरख़ान का अर्थ 'लोहार' होता है। इस नगर का निर्माण सोवियत संघ की भारी साहयता के साथ किया गया था और इसके ध्येय मंगोलिया के उत्तरी भाग में औद्योगिक केन्द्र बनना था। आज भी यह नगर रूस के समीप होने के कारण एक छोटे रूसी समुदाय का घर है।

चित्रदीर्घा
-----------

* दरख़ान बौद्ध स्थलदरख़ान बौद्ध स्थल
* स्मारकस्मारक

देखें
-----

* दरख़ान-ऊल प्रांत
* मंगोलिया के शहर

सन्दर्भ
-------

1. ↑  "Darkhan-Uul aimag official site". मूल से 18 अप्रैल 2009 को पुरालेखित. अभिगमन तिथि 15 फ़रवरी 2016.
***दरबार*** ( अनुवाद कोर्ट ) एआर मुरुगादॉस द्वारा लिखित और निर्देशितएक 2020 भारतीय तमिल -भाषा की एक्शन थ्रिलर फिल्म है , और लाइका प्रोडक्शंस के तहत अल्लिराजा सुबास्करन द्वारा निर्मित है । फिल्म में रजनीकांत , नयनतारा , निवेथा थॉमस और सुनील शेट्टी हैं। संगीत अनिरुद्ध रविचंदर द्वारा रचित थाजबकि छायांकन और संपादन संतोष सिवन और ए श्रीकर प्रसाद द्वारा किया जाता है , क्रमश। यह रजनीकांत 27 साल बाद फिल्म में एक पुलिस अधिकारी की भूमिका निभा रहा है; उनकी आखिरी पुलिस भूमिका *पांडियन* (1992) में दिखाई गई थी। 

| दरबार |
| --- |
| नाट्य विमोचन पोस्टर |
| निर्देशक | एआर मुरुगादॉसी |
| द्वारा लिखित | एआर मुरुगादॉसी |
| द्वारा निर्मित | अल्लिराजा सुभास्करन |
| अभिनीत | * रजनीकांत
* नयनतारा
* निवेथा थॉमस
* सुनील शेट्टी
 |
| छायांकन | संतोष सिवान |
| द्वारा संपादित | ए श्रीकर प्रसाद |
| संगीत दिया है | अनिरुद्ध रविचंदर |
| उत्पादन

कंपनी | लाइका प्रोडक्शंस |
| द्वारा वितरित | रिलायंस एंटरटेनमेंट |
| रिलीज़ की तारीख | * 9 जनवरी 2020 (भारत)
 |
| कार्यकारी समय | 150 मिनट |
| देश | भारत |
| भाषा | तामिल |
| बजट | ₹ 153.2 करोड़ |
| बॉक्स ऑफिस | ₹ 322 करोड़ |

फिल्म ने भारत में ₹ 215 करोड़ कि कमाई की , तथा जापान, मलेशिया आदि देशों में ₹ 50 करोड़ से अधिक कि कमाई की । फिल्म ने अमेरिकन और युरोपियन बाॅक्स औफिस पर भी अच्छी खासी कमाई की । 

फिल्म ने **दुनियाभर से कुल ₹ 322 करोड़ का कारोबार किया** । फिल्म के बिजनेस पर कोरोना प्रतिबंधों का भी काफी असर हुआ , इसके बावजूद फिल्म "**सुपरहिट**" हुई ।
**भारतीय राष्ट्रीय कृषि सहकारी विपणन संघ मर्यादित** (National Agricultural Cooperative Marketing Federation of India / NAFED / नेफेड) भारत की बहु-राज्य सहकारी सोसायटीज अधिनियम के अंतर्गत पंजीकृत सहकार। सहकारी संस्था है। इसकी स्थापना गांधी जयंती के पावन अवसर पर 2 अक्तुबर, 1958 को की गई थी। नेफेड की स्थापना कृषि उत्पादों के सहकारी विपणन को बढ़ाने के लिए की गई थी ताकि किसानों को लाभ मिल सके। नेफेड के सदस्य प्रमुख रूप में किसान है जिन्हें नेफेड के क्रियाकलापों में सामान्य निकाय के सदस्यों के रूप में विचार प्रकट करने तथा नेफेड के संचालन कार्यो में सुझाव देने का अधिकार है एंव उनका बहुत महत्व है।

नेफेड के प्रमुख उद्देश्यों मॆं कृषि, उद्यान कृषि एवं वन उत्पाद का विपणन, संसाधन, भण्डारण की व्यवस्था करना, उन्नयन और विकास करना, कृषि यंत्रों, उपकरणों एवं अन्य प्रकार के उपकरणों का वितरण करना, अंतर्राज्यीय, राज्यांतर्गत, यथास्थिति थोक या खुदरा आयात-निर्यात व्यापार करना, भारत में इसके सदस्यों एवं सह्कारी विपणन, संसाधन एवं संभरण समितियों के उन्नयन एवं कृषि के लिए कृषि उत्पादन में सहायता और तकनीकी परामर्श देने का कार्य करना है।

#नेफेड "आपरेशन ग्रीन्स" के अंतर्गत मूल्य स्थिरीकरण उपायों को क्रियान्वित करने के लिए नोडल एजेंसी है।

बाहरी कड़ियाँ
-------------

* नेफेड का जालघर
तहरिर स्क्वेर, जहां सैकड़ों महिलाओं का यौन उत्पीड़न किया गया था
**तहर्रूश** (तहर्रुश) का अर्थ उत्पीड़न होता है। जब किसी समुदाय या भीड़ द्वारा ये किया जाए तो इसे "तहर्रुश जमाई" कहा जाता है। ये एक अरबी शब्द है।

तहर्रूश गेमिया: सार्वजनिक रूप से महिलाओं के सामूहिक यौन हमले को मिस्र में 2005 से प्रलेखित किया गया है, जब मिस्र के सुरक्षा बलों और उनके एजेंटों पर 25 मई को तहरीर स्क्वायर , काहिरा में एक राजनीतिक प्रदर्शन के दौरान महिला प्रदर्शनकारियों के खिलाफ इसे हथियार के रूप में इस्तेमाल करने का आरोप लगाया गया था। अरबी शब्द है, जिसका अर्थ है ‘सामूहिक बलात्कार करना’। आधुनिक समय में ये सबसे पहले 2005 में मिस्र में देखने को मिला। तहर्रूश के अन्तर्गत सार्वजनिक स्थान कलड़कियों को निशाना बनाते हैं। इस खेल में सबसे पहले लड़के एक घेरा बनाकर अकेली लड़की को घेर लेते हैं फिर अन्दर वाले घेरे में मौजूद लड़के लड़की का यौन शोषण करते हैं जब कि बाहरी घेरे वाले लड़के भीड़ को दूर रखते हैं।

भाषा
----

तहर्रूश का अर्थ उत्पीड़न होता है। ये एक अरबी शब्द है।

सन्दर्भ
-------

1. ↑  Patrick Kingsley, "80 sexual assaults in one day – the other story of Tahrir Square", *The Guardian*, 5 July 2013.

बाह्य कड़ियाँ
-------------

* तहर्रूश खलते लड़के
* समाचार वाहिनी में
* भारत में प्रचलन
* युरोप में प्रचलन
**त्रैतवाद** वह भारतीय दर्शन है जो ईश्वर, जीवात्माओं और प्रकृति - इन तीनों की पृथक सत्ता मानता है। वेद मानता है इसे ही त्रैतवाद कहते हैं। त्रैतवाद में प्रत्यक्ष-परोक्ष जितना भी संसार है, उसके मूल में तीन तत्व माने गये हैं — ईश्वर, जीव और प्रकृति । ये तीनों तत्व एक-दूसरे से पूर्णरूप से भिन्न हैं। न कोई किसी का परिणाम है और न ही कोई किसी का विवर्त ।

इस संसार में जीवात्माएँ हैं, प्रकृति है अर्थात जड़ जगत तथा एक ईश्वर है। इन तीनों के बिना व्यवहार नहीं चल सकता। जिस प्रकार कोई डॉक्टर हो, दवा हो, लेकिन रोगी ना हो तो कोई मतलब नहीं है। यदि रोगी है, डॉक्टर है और दवा नहीं है तो भी व्यवहार नहीं चलेगा। दवा भी होनी चाहिए, डॉक्टर भी होना चाहिए और रोगी भी चाहिए। इसी तरह जैसे दुकानदार होना चाहिए, ग्राहक भी होना चाहिए और सामान भी होना चाहिए। तीनों के बिना व्यापार नहीं चलता। जैसे अध्यापक, विद्यार्थी और पुस्तक आदि साधन होने चाहिए तब व्यवहार चलते हैं। इस संसार में यह सभी जीवात्माएँ रोगी की तरह है और ईश्वर रोग निवारक वैद्य की तरह तथा प्रकृति लक्ष्य तक पहुँचने के लिए औषध की तरह है। इन तीनों के पृथक अस्तित्व को माने, जाने बिना मोक्ष संभव नहीं है।

आधुनिक युग में महर्षि दयानन्द सरस्वती त्रैतवाद के उद्गाता माने जा सकते हैं। उन्होंने ने जब उन्नीसवीं शताब्दी के उत्तरार्ध में वैदिक धर्म का प्रचार आरम्भ किया तो उस समय त्रैतवाद की कहीं चर्चा नहीं होती थी। विद्वत जगत में आचार्य शंकर प्रोक्त अद्वैतवाद प्रतिष्ठित था जो केवल एक ईश्वर की ही सत्ता को मानता है, जीव व प्रकृति की पृथक व अनादि स्वतन्त्र सत्ता को नहीं। उन दिनों भक्तिवाद का भी जोर था जिसके अनुसार पुराणों के आधार पर प्रचलित मान्यताओं के अनुरूप मन्दिरों में जाकर भिन्न-भिन्न देवी-देवताओं की मूर्तियों के आगे वन्दन, सिर नवाना, पूजोपचार व व्रतोपवास आदि करने को ही जीवन का उद्देश्य और मनुष्य जन्म की सफलता माना जाता था। महर्षि दयानन्द ने वेद, वेदांग, उपांग, उपनिषद सहित समस्त उपलब्ध प्राचीन साहित्य का अध्ययन किया था जिससे वह जान सके कि ईश्वर का जीवात्मा और प्रकृति से पृथक स्वतन्त्र अस्तित्व हैं। ईश्वर से अतिरिक्त जीव व प्रकृति पृथक हैं, यह ईश्वर के बनाये व उसके अंश आदि नहीं हैं। जीव अनादि व चेतन तत्व है जबकि प्रकृति अनादि व जड़ तत्व है और यह दोनों ही अनेक बातों में ईश्वर के वश व नियन्त्रण में हैं। ईश्वर-जीव-प्रकृति की एक दूसरे से भिन्न पृथक व स्वतन्त्र सत्ताओं को ही त्रैतवाद के नाम से जाना जाता है।

सन्दर्भ
-------

इन्हें भी देखें
---------------

* अद्वैतवाद

बाहरी कड़ियाँ
-------------

* श्वेताश्वतरोपनिषद् में त्रैतवाद
**धधकी तारा** (flare star) ऐसा परिवर्ती तारा होता है जो कभी-कभी बिना चेतावनी के अचानक कुछ मिनटों के लिये अपनी चमक को साधारण से बहुत अधिक बढ़ा दे। खगोलशास्त्रियों का अनुमान है कि यह प्रक्रिया हमारे सूरज के सौर प्रज्वालों के समान है और उन तारों के वायुमण्डल में एकत्रित चुम्बकीय ऊर्जा के कारण होती है। स्पेक्ट्रोस्कोपी जाँच से पता चला है कि चमक की यह बढ़ौतरी रेडियो तरंगों से लेकर एक्स रे तक पूरे वर्णक्रम (स्पेक्ट्रम) में देखी जा सकती है। सबसे पहले ज्ञात धधकी तारे वी१३९६ सिगनाए (V1396 Cygni) और एटी माइक्रोस्कोपाए (AT Microscopii) थे जिनकी खोज सन् १९२४ में हुई। सबसे अधिक पहचाने जाना वाला धधकी तारा यूवी सेटाए (UV Ceti) है, जो १९४८ में मिला था।[1]

अधिकतर धधकी तारे कम चमक वाले लाल बौने होते हैं हालांकि हाल में हुए अनुसन्धान में संकेत मिला है कि कम द्रव्यमान (मास) वाले भूरे बौने भी धधकने में सक्षम हो सकते हैं। कुछ दानव तारे भी धधकते हुए मिले हैं लेकिन यह उनके द्वितारा मंडल में होने से उनके साथी तारे के शक्तिशाली गुरुत्वाकर्षक खींचाव के कारण हुआ समझा जाता है। इसके अलावा सूरज से मिलते-जुलते ९ तारों में भी धधकन देखी गई है, जिसके बारे में खगोलशास्त्री समझते हैं कि यह उनके इर्द-गिर्द बृहस्पति जैसे भीमकाय ग्रह की बहुत ही समीपी कक्षा में उपस्थिति की वजह से है।[2]

इन्हें भी देखें
---------------

* परिवर्ती तारा
* सौर प्रज्वाल

सन्दर्भ
-------

1. ↑  Schaefer, Bradley; King, Jeremy R.; Deliyannis, Constantine P. (February 2000). "Superflares on Ordinary Solar-Type Stars". The Astrophysical Journal. Astrophysical Journal. 529 (2): 1026. arXiv:astro-ph/9909188free to read. Bibcode:2000ApJ...529.1026S. doi:10.1086/308325.
2. ↑  Rubenstein, Eric; Schaefer, Bradley E. (February 2000). "Are Superflares on Solar Analogues Caused by Extrasolar Planets?". The Astrophysical Journal. Astrophysical Journal. 529 (2): 1031. arXiv:astro-ph/9909187free to read. Bibcode:2000ApJ...529.1031R. doi:10.1086/308326.
**नासिरी महल** या नासरिद महल (**स्पेनी भाषा**: Nasrid Palace) स्पेन के पर्यटक स्थलों में से एक प्रसिद्ध स्थल है। यह एक खुले आँगन के रूप में है जिसे स्वागत सैलून के रूप में और न्याय के प्रशासन के लिए इस्तेमाल किया गया था। यह मेक्सुआर (Mexuar) में प्रवेश से पूर्व आता है। हर जगह दीवारें और छत्रक प्लास्टर छत पर विस्तृत प्लास्टर का काम द्वारा और दीवारों के पीछे विस्तृत टाइल का काम दिखाई देता है। दीवारों पर अरबी लिपि में सजावटी पवित्र प्रार्थनाएँ लिखी हैं। कॉलम के ऊपर मेहराब पर स्टालाकटाइट्स हैं। यहाँ खिड़कियां हैं और उनसे नीचे हर कोई महल के निचले बाग़ देख सकता है। हर जगह एक सुंदर खा़का दिखाई देता है।

इस ऐतिहासिक स्मारक से जुड़े कुछ दूसरे ऐतिहासिक स्मारक
-----------------------------------------------------

इसके अतिरिक्त यहाँ मिर्तियों का दरबार (**Court of the Myrties**) है जिसका एक विशाल आंगन और पूल हैं। कोमारेस के टॉवर पृष्ठभूमि में हैं और पूल में दिखते हैं। सिंह-दरबार (**Court of the Lions**) बड़ा और प्रभावशाली है। प्रस्ताव है कि मूल बबरों की मूर्तियों को पास के पाँचवे कारलास के **म्यूज़िओ द बेलास आर्ट** में रखा जाए ताकि उनके संरक्षण के लिए रखा जाए क्योंकि पिछले कई वर्षों से उन्हें ज़ंग लग रहा था क्योंकि उन्हें खुले आँगन में रखा गया था।

इस स्माराक की दिलचस्प बात
-------------------------

एक और खूबसूरत जगह टॉर द लास डमास से सटे पड़ताल के बागान हैं। इस इमारत के निकट एक बड़ा पूल है। इस इमारत के स्तंभों पर सुंदर मेहराब है और अंदर एक शहर का खूबसूरत नजारा दिखता है। एक दिलचस्प बात यहाँ है कि इस महल से सटे इन सभी बागानों में खूबसूरत बिल्लियँ हैं जो लोगों की भीड़ से डरते नहीं हैं।

सन्दर्भ
-------

1. ↑  "संग्रहीत प्रति". मूल से 6 अक्तूबर 2014 को पुरालेखित. अभिगमन तिथि 1 अक्तूबर 2014.

बाहरी कड़ियाँ
-------------

* नासिरी महल के बारे में विस्त्रित जानकारी
* नासिरी महल पर एक लेख
डेविड लिविंग्स्टन
**डेविड लिविंग्स्टन** (David Livingstone ; १८१३-१८७३) स्कॉटलैण्ड का चिकित्सा-मिशनरी तथा अफ्रीका महाद्वीप की साहसी यात्रा करने वाला था।

परिचय
-----

लेविंग्स्टन का जन्म स्कॉटलैंड में ग्लासगो के निकट ब्लेंटायर नामक स्थान पर १९ मार्च को हुआ था। उसके पिता चाय के व्यापारी थे और धर्मप्रचार में बहुत रुचि रखते थे। डेविड को बाल्यकाल से ही विज्ञान और यात्रा संबंधी पुस्तकों में बहुत रुचि थी। दस वर्ष की अवस्था में उसे स्थानीय कपड़े की मिल में काम करने भेजा गया, परंतु इस कार्य में उसका मन न लगा। ग्लास्गो विश्वविद्यालय में शिक्षा प्राप्त करने के पश्चात् वह धर्मप्रचारक बना।

१८४० ई. में ८ दिसम्बर को उसने इंग्लैंड से दक्षिण अफ्रीका के लिए प्रस्थान किया। वहाँ पहुँचकर उसने अफ्रीका की भूमि तथा वनस्पति आदि का वर्णन लिखा। उसने वहाँ के निवासियों को खेती करना सिखाया। कालाहारी के मरुस्थल को पार करके उसने १८४९ ई. में नगामी झील का पता लगाया। अपने स्वास्थ्य की परवाह न करके उसने ज़ेबेसी नदी के उत्तरी भाग की यात्राप्रारंभ की और दक्षिण अफ्रीका के पश्चिमी समुद्रतट पर पहुँच गया। इसके पश्चात् उसने विक्टोरिया झरने का पता लगाया। १८५६ ई. के अंत में वह इंग्लैंड लौटा। वहाँ उसका बहुत सम्मान हुआ। १८५८ ई. में वह दूसरी बार दक्षिण अफ्रीका गया। १८६२ ई. में वहीं उसकी पत्नी की मृत्यु हो गई किंतु उसने साहस न छोड़ा और न्यासा झील का पता लगाकर १८६४ में वह इग्लैंड लौटा। वह एक बार फिर दक्षिण अफ्रीका गया। इस बार बहुत दिनों तक उसके कोई समाचार न मिले। अंत में स्टैनले ने उसका पता लगाया। फिर दोनों ने टैगैनिका झील और नील नदी के उद्गम स्थान का पता लगाया। रोगों के कारण दक्षिण अफ्रीका में ही १ मई १८७३ को उसकी मृत्यु हो गई। 

वह एक दयालु मनुष्य था जो अफ्रीका के निवासियों का जीवन सुधारना चाहता था। इसी भावना से प्रेरित होकर उसने अनेक कष्ट सहकर भी अफ्रीका के अज्ञात प्रदेशों की खोज की।
दार अस सलाम क्षेत्र का मानचित्र
**दार अस सलाम क्षेत्र**, तंज़ानिया के 26 प्रशासनिक क्षेत्रों में से एक है। इस क्षेत्र की राजधानी दार अस सलाम शहर है। यह तंज़ानिया का सबसे धनी क्षेत्र होने के साथ सबसे घना बसा क्षेत्र भी है और इसका जन घनत्व 1786 व्यक्ति/वर्ग मील है। 2002 की जनगणना के अनुसार इस क्षेत्र की आधिकारिक जनसंख्या 2487288 है। इस क्षेत्र की जनसंख्या वृद्धि दर 4.3% है जो किगोमा क्षेत्र के बाद दूसरे स्थान पर है। क्षेत्र की 93.9% जनसंख्या दार अस सलाम नगरपालिका क्षेत्र में निवास करती है।

सन्दर्भ
-------



| * दे
* वा
* सं
तंज़ानिया के क्षेत्र |
| --- |
| 
अरुशा •  दार अस सलाम •  दोदोमा •  इरिंगा •  कागेरा •  किगोमा •  किलिमंजारो •  लिंडी •  मन्यारा •  मारा •  म्बेया •  मोरोगोरो •  मत्वारा •  म्वांज़ा •  उत्तरी पेंबा •  प्वानी •  रुक्वा •  रुवूमा •  शिनयांगा •  सिंगिदा •  दक्षिणी पेंबा •  ताबोरा •  टांगा  •  ज़ांज़ीबार मध्य/दक्षिणी •  ज़ांज़ीबार उत्तरी  •  ज़ांज़ीबार शहरी/पश्चिमी
 | तंज़ानिया का ध्वज |

निर्देशांक: 6°45′S 39°15′E﻿ / ﻿6.750°S 39.250°E﻿ / -6.750; 39.250
**दारा तृतीय** या **डेरियस तृतीय**(ई.पू. ३३६-३३० ई.पू.) महान हख़ामनी राजवंश का अंतिम प्रसिद्ध राजा हुआ। वह बहादुर और दूष्ट प्रकृति का सुयोग्य व्यक्ति था। लेकिन उसे शांति से राज्य करने और अपनी शासकीय योग्यता दिखाने का अवसर न मिल सका। उसके दुर्भाग्य से मैसीडोनिया और यूनान की राजशक्ति, सिकंदर के नेतृत्व में बहुत प्रबल हो चली थी। फलत: दारा तृतीय पारसी साम्राज्य के समस्त साधनों और शक्तियों को बटोरकर भी सिकंदर को आक्रमणों से अपने साम्राज्य को बचाने में समर्थ न हो सका। 

पारसीकों को अद्भुत यूरोपीय विजेता अलेक्जंडर ने ई.पू. ३३४ में ग्रानिकस (Granicus) के युद्ध में पराजित किया। दूसरे वर्ष ई.पू. ३३३ में इस्सस (Issus) के युद्ध में उसने दारा को बुरी तरह हराकर भागने पर विवश किया। ईरानियों की राजधानी पर्सीपोलिस जला दी गई (३३० ई.पू.)। इस पराजय ने दारा की शक्ति का तोड़कर पारसीक साम्राज्य की जड़ों को पूरी तरह हिला दिया। दारा ने अपने साम्राज्य को बचाने के लिए सिकंदर से फिर एक विशाल सेना लेकर आरवेला के पास गॉगमेला में (ई.पू. ३३१) युद्ध किया। इस बार भी वह बुरी तरह पराजित हुआ और उसे भाग जाना पड़ा। भगोड़े दारा को अंत में बैक्ट्रिया के क्षत्रप बेसुस (Bessus) ने मरवा डाला। महान पारसीक राजवंश के अंतिम महान राजा का यह दु:खद अंत था।

इन्हें भी देखें
---------------

* दारा प्रथम
* दारा द्वितीय

सन्दर्भ
-------

1. ↑  के॰ कृष्ण रेड्डी (2010). *पूर्व मौर्य अवस्था*. टाटा मैकग्राव हिल्स सिरीज़. पपृ॰ 161–. मूल से 31 दिसंबर 2017 को पुरालेखित. अभिगमन तिथि 31 दिसंबर 2017.
बीकानेर से ८ मील पश्चिम में इसी नाम के रेलवे स्टेशन के निकट यह गांव है। इसके चारो ओर झाड़ियों और वृक्षों से अच्छादित सात-आठ छोटे-छोटे तालाब हैं। इसमें से एक तालाब के किनारे, जिसे केशोलय कहते हैं, एक लाल पत्थर का कीर्तिस्तंभ लगा है। यह १७वीं शताब्दी का ज्ञात होता है। इसके लेख से यह ज्ञात होता है कि इसका निर्माण प्रतिहार केशव ने बनवाया था। दूसरा उल्लेखनीय लेख यहां के बाघोड़ा जागीरदार के निवास स्थान के द्वार पर लगा हुआ है ज़ो ६ मई १७०५ ई० रविवार का है। इसमें उक्त वंश के इन्द्रभाण की मृत्यु तथा उसकी स्री अमृतदे के सती होने का पता चलता है।

नाल से दो मील दक्षिण में एक स्थान है, जिसे नाल का कुआं कहते हैं। यहां सात लेख हैं जिनमें ६ तो १६वीं शताब्दी तथा एक १७वीं शताब्दी का हैं। उल्लेखनीय स्थलों में यहां के मंदिरों, दो कुओं और एक तालाब का नाम लिया जाता है। मंदिर सब एक ही स्थान में एक दीवार से घिरे हैं, जिनमें पार्श्वनाथ और दादूजी के मंदिर उल्लेखनीय है। दोनों लाल पत्थर के बने हुए है। पार्श्वनाथ की मूर्ति संगमरमर की है तथा नीचे एक लेख खुदा है। ये मंदिर १७वीं शताब्दी के बने है। इनके सामने जैसलमेर के पीले पत्थर की बनी हुई दो देवलियां है, जिनमें से एक पर अश्वारुढ़ व्यक्ति और सती की आकृतियां बनी हैं। इससे कुछ दूर चारदीवारी के पास एक सादे लाल पत्थर का कीर्तिस्तंभ लगा हुआ है।

| * दे
* वा
* सं
बीकानेर विस्तार में |
| --- |
| **परिचय और प्रवेशद्वार** | 

|  |  |
| --- | --- |
|   | ***राजस्थान प्रवेशद्वार*** |

 जिला  •  नगर  •  तहसीलें  •  इतिहास  •  शिक्षण संस्थाएं  •  पर्यटन स्थल  •  प्रमुख इमारतें  •  भूगोल  • इतिहास  •  जलवायु • उत्सव और मेले • संस्कृति  •  जातियां |  |
| पर्यटन स्थल | जैन मंदिर, बीकानेर • वैष्णव मंदिर, बीकानेर • बीकानेर किला  • लालगढ़ महल  • देवीकुंड, बीकानेर  • नाल, बीकानेर  • कोड़मदेसर  • गजनेर  • श्रीकोलायत जी  • देशणोक  • पलाणा  • वासी -वरसिंहसर  • जेगला  • पाखा  • जांगलू  • मोरखाणा  • पांचु • सांडवा  • छापर  • सुजानगढ़  • सालासर  • रतनगढ़  • चूरु  • सरदार शहर  • रिणी  • राजगढ़  •  • नौहर  • गंगानगर  • लाखासर  • सूरतगढ़  •  |
| जिले की तहसीलें  | बीकानेर तहसील   --> |
| यह भी देखें | राजस्थान  •  भारत  •  हिमालय •  प्रवेशद्वार:राजस्थान |
| बाहरी कड़ियाँ | बीकानेर की सम्पूर्ण जानकारी \* बीकानेर देहात में \* ई-बीकानेर पोर्टल |
**तीन देवियाँ** 1965 में बनी हिन्दी भाषा की फिल्म है। यह अमरजीत द्वारा निर्मित और निर्देशित है। फिल्म में देव आनन्द, नंदा, सिमी गरेवाल, कल्पना, आई एस जौहर और सुलोचना हैं। संगीत एस॰ डी॰ बर्मन का है और गीत मजरुह सुल्तानपुरी के हैं।

संक्षेप
-------

देवदत्त आनन्द (देव आनन्द) संगीत वाद्ययंत्र बेचने वाली एक कंपनी में अपने बॉस आई एस जौहर (आई एस जौहर) के लिये काम करता है। जब जौहर को पता चलता है कि देवदत्त में कविताएं लिखने की प्रतिभा है, तब वह देवदत्त को लिखने के लिए कहता है। यहां तक ​​कि उन कविताओं को प्रकाशित भी करवाता है। इससे देवदत्त सुर्खियों में आ जाता है और जौहर के कारोबार की बिक्री बढ़ जाती है। बेस्ट बस से घर की यात्रा करते समय वह नन्दा (नन्दा) से मिलता है और दोनों की दोस्ती हो जाती है। 

एक रात देवदत्त बॉलीवुड फिल्म अभिनेत्री कल्पना (कल्पना) की सहायता करता है जब उसकी कार खराब हो जाती है। कल्पना को पता चलता है कि वह एक कवि है और फिर दोनों एक-दूसरे के प्रति आकर्षित हो जाते हैं। देवदत्त को सिमी उर्फ ​​राधा रानी (सिमी गरेवाल) नाम की एक धनी महिला से भी मुलाकात होती है। इनके महल में उसे पियानो सीखने के लिए कहा जाता है। वह भी देवदत्त की कविताओं से प्रभावित होती है और उसे एक पार्टी के लिए अपने घर पर आमंत्रित करती है। फिर वह भी एक-दूसरे के प्रति आकर्षित होते हैं। यह अच्छी तरह से जानते हुए कि वह तीन महिलाओं से शादी नहीं कर सकता, देवदत्त को अब यह तय करना होगा कि वह अपने जीवन साथी के रूप में किसे चाहता है।

मुख्य कलाकार
------------

* देव आनन्द ― देवदत्त आनन्द
* नन्दा ― नन्दा
* कल्पना ― कल्पना
* सिमी गरेवाल ― सिमी / राधा रानी
* आई एस जौहर ― आई एस जौहर
* हरींद्रनाथ चट्टोपाध्याय ― मिस्टर पिंटो
* सुलोचना ― श्रीमती पिंटो

संगीत
-----

सभी गीत मजरुह सुल्तानपुरी द्वारा लिखित; सारा संगीत एस॰ डी॰ बर्मन द्वारा रचित।

| क्र॰ | शीर्षक | गायन | अवधि |
| --- | --- | --- | --- |
| 1. | "कहीं बेख़्याल होकर" | मोहम्मद रफ़ी | 6:10 |
| 2. | "ख़्वाब हो तुम या कोई हक़ीक़त" | किशोर कुमार | 5:33 |
| 3. | "ऐसे तो ना देखों" | मोहम्मद रफ़ी | 3:50 |
| 4. | "लिखा है तेरी आँखों में" | लता मंगेशकर, किशोर कुमार | 4:15 |
| 5. | "अरे यार मेरी तुम भी हो गज़ब" | किशोर कुमार, आशा भोंसले | 5:19 |
| 6. | "उफ़ कितनी ठंडी है ये रुत" | लता मंगेशकर, किशोर कुमार | 3:20 |

सन्दर्भ
-------

बाहरी कड़ियाँ
-------------

* *तीन देवियाँ*  इंटरनेट मूवी डेटाबेस पर
अंगुलीछाप यंत्र एक प्रकार का निवेश/निर्गम यंत्र है
**निवेश/निर्गम** (input/output, इन्पुट/आउटपुट) या **आई/ओ** (I/O) किसी संगणक (कम्प्यूटर) और प्रयोगकर्ता या किसी अन्य सूचना प्रणाली के बीच में सूचना के संचार को कहते हैं। निवेश (input) वह संकेत होते हैं जो बाहरी दुनिया से संगणक को प्राप्त होते हैं और निर्गम (output) वह संकेत होते हैं जो संगणक से बाहरी दुनिया को जाते हैं। आमतौर से इन संकेतों का प्रसार परिधीय यंत्रों के द्वारा करा जाता है।

कुछ प्रमुख इनपुट युक्तियाँ
1) **कुञ्जीपटल** (की-बोर्ड) : की-बोर्ड एक प्रमुख इनपुट डिवाइस है | इसके द्वारा कम्प्यूटर में बटनों (keys) के माध्यम से डाटा इनपुट किया जाता है | की-बोर्ड को हिन्दी भाषा में कुंजी-पटल कहा जाता है क्योंकि इसमें बहुत-सी कुंजियाँ या बटन (keys) होती है, जिनके माध्यम से कम्प्यूटर को शब्द, संख्या, चिन्ह आदि इनपुट दिये जाते हैं | यह बिलकुल टाइपराइटर के समान दिखाई देता है |

2) **माउस** (mouse) : माउस एक विशेष प्रकार की इनपुट डिवाइस है | इसका प्रयोग हाँथ में पकड़कर किया जाता है | इसके द्वारा मॉनीटर पर कर्सर (cursor) को नियन्त्रित (control) किया जाता है, जो एक स्क्रीन पर एक तीर () की भाँति दिखाई देता है | मौसिकी ऊपरी सतह पर सामान्यतः 2 बटन होते हैं जिन्हें दायाँ बटन (right button) या बाँया बटन (left button) कहते हैं | माउस की निचली सतह में एक रबर बॉल (rubber ball) या एलईडी (LED) का प्रयोग किया जाता है जिनके साथ लगे sensor समतल सतह पर माउस के सरकने या move होने की गति को कम्प्यूटर में भेजते हैं जो स्क्रीन पर कर्सर को नियन्त्रित करता है |

कुछ प्रमुख आउटपुट युक्तियाँ
1) **मॉनीटर** (Monitor) : मॉनीटर एक प्राइमरी आउटपुट डिवाइस है | इसे विजुअल डिस्प्ले यूनिट (VDU) भी कहा जाता है | इसका प्रयोग कम्प्यूटर द्वारा क्रियान्वित (process) किये गये डाटा के परिणाम या सूचनाओं को देखने के लिये किया जाता है | यह परिणामों या सूचनाओं को सॉफ्ट कॉपी के रूप में दिखाता है |

2) **प्रिन्टर** (Printer) : प्रिंटर एक आउटपुट डिवाइस है | इसका प्रयोग डाटा या सूचनाओं को हार्ड कॉपी अर्थात कागज पर प्रिंटेड रूप में प्राप्त करने के लिये किया जाता है |

3) **प्रॉजेक्टर** (Projector) : Projector भी एक आउटपुट डिवाइस है। ये डिवाइस ज़्यादातर office work में इस्तेमाल किया जाता है। Projector को कम्प्युटर के साथ कनैक्ट किया जाता है और इसे एक बड़े से परदे या दीवार के ऊपर प्रोजेक्ट किया जाता है। जिसके बजेसे कम्प्युटर से अनेवाली visual बड़ी दिखती है। जेसे फिल्म हाल में बड़े परदे पर फिल्म को दिखाया जाता है ये भी उसी प्रकार काम करता है।

इन्हें भी देखें
---------------

* परिधीय यंत्र

सन्दर्भ
-------

1. ↑  Null, Linda; Julia Lobur (2006). The Essentials of Computer Organization and Architecture. Jones & Bartlett Learning. p. 185. ISBN 0763737690. Retrieved 11 December 2016.
2. ↑  Abd-El-Barr, Mostafa; Hesham El-Rewini (2005). Fundamentals of Computer Organization and Architecture. John Wiley & Sons. p. 161-162. ISBN 9780471478331. Retrieved 11 December 2016.

बाहरी कड़ियाँ
-------------

* 

* Input/output से संबंधित विकिमीडिया कॉमन्स पर मीडिया
तीन राजशाहियों के काल में साओ वेई, पूर्वी वू और शु हान राज्यों में बंटा हुआ चीन
शु हान राज्य का सम्राट लिऊ बेई
**तीन राजशाहियाँ** (चीनी: 三國時代, सान्गुओ शिदाई; अंग्रेज़ी: Three Kingdoms) प्राचीन चीन के एक काल को कहते हैं जो हान राजवंश के सन् २२० ईसवी में सत्ता-रहित होने के फ़ौरन बाद शुरू हुआ और जिन राजवंश की सन् २६५ ईसवी में स्थापना तक चला। इस काल में तीन बड़े राज्यों - साओ वेई, पूर्वी वू और शु हान - के बीच चीन पर नियंत्रण प्राप्त करने के लिए खींचातानी चली। कभी-कभी इन राज्यों को सिर्फ़ 'वेई', 'वू' और 'शु' भी बुलाया जाता है। कुछ इतिहासकारों के अनुसार इस काल की शुरुआत वेई राज्य की २२० ई में स्थापना से हुई और अंत पूर्वी वू राज्य पर जिन राजवंश की २८० में विजय से हुआ। बहुत से चीनी इतिहासकार इस काल की शुरुआत सन् १८४ में हुए 'पीली पगड़ी विद्रोह' से करते हैं जो हान राजवंश काल का एक किसान विद्रोह था जिसमें ताओ धर्म के अनुयायी भी गुप्त रूप से मिले हुए थे।

हालांकि तीन राजशाहियों का काल छोटा था और इसमें काफ़ी उथल-पुथल रही, फिर भी चीनी साहित्य की बहुत सी कथाएँ इस काल में आधारित हैं। इसपर कई नाटक, उपन्यास, टेलिविज़न धारावाहिक और वीडियो खेल भी बने हैं। इस काल में चीन ने युद्धों में बहुत ख़ून-ख़राबा देखा। इस वातावरण में भी चीनी विज्ञान ने तरक्की करी और सिंचाई, वाहनों और हथियारों के क्षेत्र में नई चीज़ों का आविष्कार हुआ। एक ऐसा भी 'दक्षिण-मुखी रथ' नामक यंत्र बनाया गया जो बिना चुम्बक के दिशा बता सकता था - इसका मुख अगर एक बार दक्षिण को कर दिया जाए तो कहीं भी जाने पर स्वयं मुड़कर दक्षिण की ओर ही रहता था।

इन्हें भी देखें
---------------

* हान राजवंश
* साओ वेई राज्य
* पूर्वी वू राज्य
* शु हान राज्य
* जिन राजवंश
* चीन के राजवंश

सन्दर्भ
-------

1. ↑  The Talent of Shu: Qiao Zhou and the Intellectual World of Early Medieval Sichuan, J. Michael Farmer, SUNY Press, 2008, ISBN 978-0-7914-7164-7
2. ↑  A history of China, Wolfram Eberhard, Plain Label Books, 1967, ISBN 978-1-60303-420-3
3. ↑  Three kingdoms and Chinese culture, Kimberly Ann Besio, Constantine Tung, SUNY Press, 2007, ISBN 978-0-7914-7011-4
4. ↑  Romance of the three kingdoms, Lo Kuan-Chung, Guanzhong Luo, C. H. Brewitt-Taylor, Robert E. Hegel, Tuttle Publishing, 2002, ISBN 978-0-8048-3467-4

बाहरी कड़ियाँ
-------------
धोसी ज्वालामुखी पहाड़ी के मुख का एक दृश्य
धोसी ज्वालामुखी पहाड़ी के विभिन्न एक दृश्य।
अरावली पर्वत शृंखला के अंतिम छोर पर उत्तर-पश्चिमी हिस्से में एक सुप्त ज्वालामुखी है, जिसे **धोसी पहाड़ी** के नाम से जाना जाता है। यह उत्तरी अक्षांश 28\*03'39.47" और पूर्वी देशान्तर 76\*01'52.63" पर स्थित इकलौती पहाड़ी है, जो कई महत्वपूर्ण और रहस्यमयी कारणों से चर्चित रहती है। इस पहाड़ी का उल्लेख विभिन्न धार्मिक पुस्तकों में भी मिलता है जैसे महाभारत, पुराण आदि।

पहाड़ी की स्थिति
----------------

धोसी पहाड़ी भारत में स्थित है, यह दक्षिण हरियाणा एवं उत्तरी राजस्थान की सीमाओं पर स्थित है। पहाड़ी का हरियाणा वाला भाग महेंद्रगढ़ जिले में स्थित है एवं सिंघाणा मार्ग पर नारनौल से ५ किमी दूरी पर है और राजस्थान वाला भाग झुन्झुनू में स्थित है।
इसकी समुंदर तल से उचाई 740 मीटर हैं

यहा पर महर्षि चाणमप्रस जी की तपों भूमि है

य्ह् दक्षिण हरियाणा की सबसे उची पहाड़ी है जिसकी अनुमानित उचाई समुन्दर तल् से 740 मीटर है ओर यह एक प्रियटक स्थाल है जो थाना गाव के पास है इसके एक तरफ हरयाणा ओर दूसरी तरफ राजस्थान है

ऐतिहासिक महत्त्व
----------------

महाभारत महाकाव्य के अनुसार इस पहाड़ी की उत्पत्ति त्रेता युग में हुई थी। लगभग 5100 वर्ष पूर्व पांडव भी अपने अज्ञातवास के दौरान यहां आए थे। विश्व के सबसे पुराने धर्म यानी सनातन धर्म के शुरूआती विकास से लेकर आयुर्वेद की महत्वपूर्ण खोज च्यवनप्राश का नाता धोसी पहाड़ी से है। एक सुप्त ज्वालामुखी की संरचना होते हुए भी भूगर्भशास्त्री इसे ज्वालामुखीय संरचना मानने से इंकार करते हैं। भूगर्भशास्त्रियों का कहना है कि पिछले 2 मिलियन सालों में अरावली पर्वत शृंखला में कोई ज्वालामुखी विस्फोट नहीं हुआ, इसलिए इसे ज्वालामुखी संरचना मानना सही नहीं है। पहाड़ी की तलहटी में धुंसरा गांव मौजूद है। इतिहास के जानकारों के अनुसार धुंसरा वैश्य और ब्राह्मण हैं, जो कि च्यवन और भृगु ऋषि के वंशज हैं।

सन्दर्भ
-------

1. 1 2 3 4  "इसी पहाड़ी पर पहली बार बनाया गया था चमत्कारिक गुणों वाला च्यवनप्राश". दैनिक भास्कर. १४ अगस्त २०१३. मूल से 5 मई 2013 को पुरालेखित. अभिगमन तिथि ३१ अगस्त २०१३.
2. ↑  Shree Mahabhartai,Van Parvai,shaloks 7-20, गीता प्रेस गोरखपुर, पृष्ठ1300
3. ↑  "सबसे पुरानी पहाड़ी का रहस्य". जागरण जंक्शन. २ अक्टूबर २०१२. मूल से 7 जून 2015 को पुरालेखित. अभिगमन तिथि ३१ अगस्त २०१३.
नवजीवन सुपरफास्ट EXP 12656
--------------------------

Name = नवजीवन सुपरफास्ट Exp

Number = 12656

Service Type = सुपरफास्ट

Start = चैन्नई सेन्ट्रल

End = अहमदाबाद

Service Frequency = दैनिक

Seating & Sleeping Arrangement = हा

Class = प्रथम और द्रितीय वातानुकुल।शयनयान।जनरल क्लास।

Pantry Car & Catering Facilities = हा & दुपहर और रात को खाना मिलता है।

माहिती
------

चैन्नई सेन्ट्रल से सुबह 09:35 am बजे निकलती है और दूसरे दिन साम को 19:00 pm बजे अहमदाबाद पहोच जाती है।

समयपत्रक
--------

चैन्नई सेन्ट्रल = 09:35 am code \_ MAS

गुडूर = 11:50 pm

नेल्लोर = 12:25

कवाली = 13:01

ओगोंल = 13:56

चिराला = 14:31

बापातला = 14:44

तेनाली = 15:13

विजयवाडा = 16:30

खम्मम = 17:54

महबूबाबाद = 18:41

वरांगल = 20:15

मनचीरीयाल = 21:29

सिरपुर कागजनगर = 22:28

बलहरशाह = 00:10 am

चंद्रपुर = 00:36

वरोरा = 01:18

हिंगानघाट = 01:42

वरधा = 02:31

धामनगाव = 03:07

बाडनेरा = 04:15

मुरतीझापुर = 04:48

अकोला = 05:15

शीगाव = 05:49

नंदूरा = 06:09

मलकापुर = 06:29

भुसावल = 07:50

जलगाव = 08:40

अमलनेर = 10:00

डोंडाईचा = 10:53

नंदूरबार = 11:35

व्यारा = 13:43 pm

उधना = 14:36

सुरत = 14:52

अंकलेश्वर = 15:36

वडोदरा = 16:45

आनंद = 17:20

नडियाद = 17:37

मणीनगर = 18:38

अहमदाबाद = 19:00 code \_ ADI
एक वास्तविक ऑप-ऐम्प का ट्रान्सफर वैशिष्ट्य (ओपेन लूप में); इस वैशिष्ट्य में क्षैतिक्ष-अक्ष पर दोनों पिनों के बीच की वोल्टता तथा ऊर्ध्व-अक्ष पर आउटपुट वोल्टता प्लॉट की गयी है। इस ग्राफ से पता चलता है कि इस ऑप-ऐम्प का निवेश ऑफसेट वोल्टेज लगभग ०.५ मिलीवोल्ट है। ग्राफ से यह भी पता चलता है कि यदि दोनों इनपुट पिनों के बीच शून्य वोल्ट हो (अर्थात दोनों पिनें परस्पर शॉर्टेड हों) तो आउटपुट शून्य नहीं बल्कि ६ वोल्ट होगा।
किसी ऑप ऐम्प को ओपेन-लूप में रखते हुए, आउटपुट को शून्य करने के लिए दोनों इनपुट पिनों के बीच जितना वोल्टेज लगाना पड़ता है उसे उस ऑप-ऐम्प का निवेश ऑफसेट वोल्टता (input offset voltage Vos) कहते हैं। एक आदर्श ऑप-ऐम्प का इनपुट ऑफसेट वोल्टेज शून्य होना चाहिए किन्तु सामान्य कार्यों के लिए डिजाइन किए गये सस्ते ऑप-ऐम्प का इनपुट ऑफसेट वोल्टेज १ मिलिवोल्ट से लेकर १० मिलिवोल्ट तक होता है। कुछ ऑप-ऐम्प में इनपुट ऑफ़सेट को शून्य बनाने के लिए एक अलग से पिन दी गयी होती है (इनपुट ऑफसेट नल पिन) जिस पर एक रेजिस्टर डिवाइडर से कुछ वोल्टेज लगाकर ऑफसेट को कुछ माइक्रोवोल्ट की सीमा में लाया जा सकता है। किन्तु समस्या यह होती है कि एक बार ऑफसेट को शून्यकर लेने के बाद भी तापमान के बदलने पर पुनः कुछ ऑफसेट आ जाता है। 'चॉपर ऐम्प्लिफायर' नामक ऑप-ऐम्प में अन्दर ही ऐसी व्यवस्था रहती है कि इसका आउटपुट तापमान के बदलने पर भी शून्य के निकट बना रहता है।

सन्दर्भ
-------
**तीन ताल** उत्तर भारत के संगीत, हिन्दुस्तानी शास्त्रीय संगीत के प्रसिद्ध तालों में से एक है। यह लयबद्ध सरंचना का सममित स्वरूप है।यह कुल सोलह (16) मात्राओं का ताल हैं ।

स्वरूप
------

यह कुल सोलह (16) मात्राओं का ताल हैं जिसमें चार-चार मात्राओं के चार विभाग होते हैं। तीसरे विभाग में ख़ाली होती है जो नवीं मात्रा पर होती है। पहली मात्रा पर सम होता है।

इसके मूल बोल निम्नलिखित हैं:

धा धिं धिं धा। धा धिं धिं धा। धा तिं तिं ता। ता धिं धिं धा |
**तीन ताल के कुछ टुकड़े:**

धा धिं धिं धा | धा धिं धिं धा | धा तिं तिं ता | ता धिं धिं धा |
**ठेका** ( मात्राएँ १६, ताली ३, खाली १)  

दूसरा प्रकार:   

  

धा त्रक धिं धा | धा त्रक धिं धा | धा त्रक तिं ता | ता त्रक धिं धा |
 **तीसरा प्रकार**:

धागे धिग धिं धा | धागे धिग धिं धा | धागे तिग तिं ता | तागे धिग धिं धा |
 **कायदा**:

धागे त्रकिट तूना कत्ता | त्रकिट तूना कत्ता त्रकिट | तागे त्रकिट तूना कत्ता | त्रकिट तूना कत्ता त्रकिट ||
 **आमद**:

धागे त्रकिट तूना कत्ता | त्रकिट तूना कत्ता त्रकिट | धा तूना कत्ता त्रकिट | धा तूना कत्ता त्रकिट ||
**गत**

1. 

दीं नग किड़ नग | धागे त्रकिट दिने किने | तीं नग किड़ नक | धागे त्रकिट दिने किने ||

2. 

दीं नग किड़ नग | दीं नग किड़ नक | धागे त्रकिन दिने किने | दीं नग किड़ नक ||
तीं नग किड़ नक | तीं नग किड़ नग | धागे त्रकिट दिने किने | दीं नग किड़ नक ||

3. 

धागे तिट घिड़ नग | तागे तिट किड़ नक | धिद्ध धिद्ध धिन ता | किड़ नग धागे तिट ||

4. 

धा s धिन ता | किड़ नक धागे तिट | ता s धिन ता | किड़ नक धागे तिट ||

5. 

धागे तिट घिड़ नग | धागे तिट घिड़ नग | तागे तिट घिड़ नग | धागे तिट घिड़ नग ||

6. 

धा किट धा कृधा | किट धागे तिट धीना | गीना त्रकिट तूना कत्ता | घिड़ा sन् नागे तिट || 
ता किट ता कृधा | किट तागे तिट तीना | गीना त्रकिट तूना कत्ता | किड़ा sन् नागे तिट ||

7. 

धागे त्रकिट धिन धिन | धिद्ध धिद्ध धिट तिट | त्रकिट धिने धित त्रकिट | धिट धिट धागे तिट ||
तागे त्रकिट दिन दिन | धिद्ध धिद्ध धिट तिट | त्रकिट धिने धिट त्रकिट | धिट तिट धागे तिट ||

  

 **आमद**

 दीं नग किड़ नक | धागे त्रकिट दिने किने | धा त्रकिट दिने किने | धा त्रकिट दिने किने ||
 **तीया**

तिट कत गद गिन | धाती धाती टक तग | दगि नधा तीधा तिट | कत गद गिन धाती ||

सन्दर्भ
-------

1. ↑  तीन ताल Archived 2014-12-20 at the Wayback Machine, रागांजलि (गूगल पुस्तक), द्वारा पण्डित जगदीश मोहन और रागिनी प्रताप
2. ↑  "Indian Music - Tintal (Teental)". मूल से 27 दिसंबर 2014 को पुरालेखित. अभिगमन तिथि 20 दिसंबर 2014.
खगोलीय गोले पर ध्रुववृत्त। एक प्रेक्षक (दर्शक) का **ऊपरी ध्रुववृत्त** , जो एक अर्धवृत्त है, उसके शिरोबिंदु और उसके क्षितिज के उत्तर और दक्षिण बिंदुओं से होकर गुजरता है; प्रेक्षक का **स्थानीय** **ध्रुववृत्त** वह अर्धवृत्त है जिसमें उनके शिरोबिंदु और दोनों खगोलीय ध्रुव होते हैं।
खगोल विज्ञान में, ध्रुववृत्त खगोलीय ध्रुवों के साथ-साथ प्रेक्षक (दर्शक) के स्थान के शिरोबिंदु और अधोबिंदु के माध्यम से गुजरने वाला वृत्त है। नतीजतन, इसमें क्षितिज पर उत्तर और दक्षिण बिंदु भी शामिल हैं, और यह खगोलीय विषुवत और क्षितिज के लंबवत होता है। खगोल विज्ञान में ध्रुववृत्त भौगोलिक देशान्तर या याम्योत्तर रेखा के समतुल्य है। ध्रुववृत्त पृथ्वी के अक्ष से गुजरने वाले सभी तलों के समूह हैं । ध्रुवों के अतिरिक्त हर स्थान के लिए एक अपना ध्रुववृत्त है । कोई भी ध्रुववृत्त पृथ्वी के तल को काटता हुआ दो देशान्तर रेखाएँ बनाता है , क्योंकि देशान्तर रेखाएँ पूर्ण वृत्त नहीं होती **।**

ध्रुववृत्त को अर्धवृत्तों में विभाजित करने के कई तरीके हैं। क्षैतिज निर्देशांक प्रणाली में, प्रेक्षक के ध्रुववृत्त को क्षितिज के उत्तर और दक्षिण बिंदुओं द्वारा समाप्त किए गए हिस्सों में विभाजित किया जाता है। प्रेक्षक का **ऊपरी** ध्रुववृत्त शिरोबिंदु से होकर गुजरता है जबकि **निचला** ध्रुववृत्त अधोबिंदु से होकर गुजरता है। एक अन्य तरीके से, ध्रुववृत्त को विभाजित किया जाता है, एक अर्धवृत्त जिसमें प्रेक्षक का शिरोबिंदु और दोनों आकाशीय ध्रुव होते हैं, और विपरीत अर्धवृत्त, जिसमें अधोबिंदु और दोनों ध्रुव होते हैं।

यह भी देखें
-----------

यामोत्तर

देशान्तर

रेखांश